รบกวนสอบถามครับ มีอาการออฟฟิศซินโดรม ปวดคอตลอดเวลา มึนงงเวียนหัวเกือบตลอดเวลา ช่วงนี้มีอาการเหมือนเข็มทิ่มเจ็ปแปล๊บๆ ตามคอ ตามหน้าอกและแขน แบบนี้อันตรายมั้ยครับ และควรปฏิบัติตัวอย่างไร
สวัสดีค่ะ อาการเจ็บเหมือนมีเข็มทิ่ม ลักษณะเป็นคล้ายการเจ็บจากปลายเส้นประสาทอักเสบซึ่งอาจเกิดจากการกดทับเป็นเวลานาน มีอุบัติเหตุที่บริเวณเส้นประสาท การขาดวิตามิน การเป็นเบาหวาน โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น หรือเกิดความผิดปกติในสมองเช่นมีเส้นเลือดตีบหรือแตกบางส่วนทำให้การรับความรู้สึกผิดปกติไปหากมีอาการปวดกล้ามเนื้อคอร่วมด้วย น่าจะเกี่ยวกับเส้นประสาทอักเสบจากการกดทับมากที่สุดเบื้องต้นแนะนำการพักการเกร็งกล้ามเนื้อคอ ฝึกยืดเหยียดกล้ามเนื้อที่คอสม่ำเสมอ หากเจ็บแปล๊บๆมากอาจรับประทานยาบำรุงปลายประสาทหรือยาแก้ปวดปลายประสาทเบื้องต้นได้แนะนำสังเกตอาการ ถ้าอาการเป็นอยู่ตลอด ร่วมกับมีความผิดปกติอื่นๆเช่น กล้ามเนื้อที่แขนอ่อนแรงร่วมด้วย ควรรีบไปพบแพทย์ค่ะ